
REFERAT
Privind participarea Consiliului Local în calitate de sustinator financiar al echipelor  de fotbal Juniori A si B din cadrul C.S. Bega la Campionatul Republican 
C.S. Bega a depus solicitarea nr. SC2006- 000316/ 10.01.06 privind susţinerea financiară a echipei de fotbal Juniori A si B, in perioada 13 aprilie- 8 decembrie 2006. 
        Proiectul isi propune sa formeze jucători de valoare, susceptibili de a îmbrăca tricourile „Politehnicii Timişoara”, sa promoveze 2-3 jucători în loturile naţionale de juniori si sa ridice prestigiului clubului (prin rezultate valoroase) în concurenţă cu celelalte cluburi din ţară şi străinătate. De-a lungul timpului au obţinut rezultate deosebite cu echipa de juniori II titlul de campioană naţională 1990-1991. 

        Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de

4.500 RON, din cap.67.02. „Cultură, recreere şi religie” (67.02.05.01 Servicii recreative şi sportive- Sport).
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

